18 Ke eng se se tla re thusang gore re se ka ra batla go amogelwa ke lefatshe leno? Nna o gopotse gore ka metlha Jehofa o amogela batlhanka ba gagwe ba ba ikanyegang le gore gantsi o ba segofatsa ka ditsela tse ba sa di lebelelang. Ke mang a itseng gore re tla amogela masego afe a re sa a lebelelang mo isagweng? Mme gone, fa nako eo e ise e tle, a re tsweleleng re itshokela mathata le diteko tsa lefatshe leno le le bosula, re nna re gopotse gore lefatshe leno le kamogelo ya lone, di a feta. (1 Joh. 2:17) Rraarona yo o lorato e bong Jehofa ‘ga a tshiamololo mo a ka lebalang tiro ya rona le lorato lo re lo bontshitseng leina la gagwe.’ (Baheb. 6:10) Eleruri o tla re bontsha kamogelo, gongwe le ka ditsela tse re sa kgoneng go di akanya gone jaanong!